《中國文學美感》

教授名稱：國立台灣大學中文系柯慶明教授

**【本著作除另有註明外，採取**[**創用CC「姓名標示－非商業性－相同方式分享」台灣3.0版**](http://creativecommons.org/licenses/by-nc-sa/3.0/tw/)**授權釋出】**

拾貳、詩的發展：自然＼人物

曹植＜公讌詩＞:

公子敬愛客，終宴不知疲。清夜遊西園，飛蓋相追隨。明月澄清景，列宿

正參差。秋蘭被長阪，朱華冒綠池。潛魚躍清波，好鳥鳴高枝。神飆接丹

轂，清輦隨風移。飄颻放志意，千秋長若斯。

曹植＜侍太子坐詩＞:

白日曜青春，時雨靜飛塵。寒冰辟炎景，涼風飄我身。清醴盈金觴，饈饌

縱橫陳。齊人進奇樂，歌者出西秦。翩翩我公子，机巧忽若神。

謝靈運＜石壁還湖中作＞:

昏旦變氣候，山水含清暉。清暉能娛人，游子憺忘歸。出谷日尚早，入舟

陽已微。林壑斂暝色，雲霞收夕霏。芰荷迭映蔚，蒲粺相因依。披拂趨南

逕，愉悅偃東扉。慮澹物自輕，意愜理無違。寄言攝生客，試用此道推。

謝靈運＜登池上樓＞:

潛虯媚幽姿，飛鴻響遠音。薄霄愧雲浮，棲川怍淵沈。進德智所拙，退耕

力不任。徇祿反窮海，臥痾對空林。衾枕昧節候，褰開暫窺臨。傾耳聆波

瀾，舉目眺嶇嶔。初景革緒風，新陽改故陰。池塘生春草，園柳變鳴禽。

祁祁傷豳歌，萋萋感楚吟。索居易永久，離裙難處心。持操豈獨古，無悶

徵在今。

辛延年＜羽林郎＞:

昔有霍家姝，姓馮名子都。依倚將軍勢，調笑酒家胡。胡姬年十五，春日

獨當壚。長裾連理帶，廣袖合歡襦。頭上藍田玉，耳後大秦珠。兩鬟何窈

窕，一世良所無。一鬟五百萬，兩鬟千萬餘。不意金吾子，娉婷過我廬。

銀鞍何煜爚，翠蓋空踟躕。就我求清酒，絲繩提玉壺。就我求珍肴，金盤

鱠鯉魚。貽我青銅鏡，結我紅羅裾。不惜紅羅裂，何論輕賤軀！男兒愛後

婦，女子重前夫。人生有新故，貴賤不相踰。多謝金吾子，私愛徒區區。

阮籍＜詠懷詩八十二首之十九＞:

西方有佳人，皎若白日光。被服纖羅衣，左右珮雙璜。修容耀姿美，順風

振微芳。登高眺所思，舉袂當朝陽。寄顏雲霄閒，揮袖淩虛翔。飄颻恍惚

中，流眄顧我傍。悅懌未交接，晤言用感傷。

宿昔不梳頭；絲髮被兩肩。婉伸郎膝上，何處不可憐。(＜子夜歌＞) 

|  |  |  |  |
| --- | --- | --- | --- |
| 頁碼 | 作品 | 版權標示 | 作者／來源 |
| 1 | 公子敬愛客……千秋長若斯。 | 描述: \\140.112.59.229\資源平台\資源平台\版權\版權ICON與範例\F-公共財-book_mark_transparent-square.png | 曹植＜公讌詩＞本作品已超過著作財產權存續期間，屬公共領域之著作。 |
| 1 | 白日曜青春……机巧忽若神。 | 描述: \\140.112.59.229\資源平台\資源平台\版權\版權ICON與範例\F-公共財-book_mark_transparent-square.png | 曹植＜侍太子坐詩＞本作品已超過著作財產權存續期間，屬公共領域之著作。 |
| 1 | 昏旦變氣候……試用此道推。 | 描述: \\140.112.59.229\資源平台\資源平台\版權\版權ICON與範例\F-公共財-book_mark_transparent-square.png | 謝靈運＜石壁還湖中作＞本作品已超過著作財產權存續期間，屬公共領域之著作。 |
| 1 | 潛虯媚幽姿……無悶徵在今。 | 描述: \\140.112.59.229\資源平台\資源平台\版權\版權ICON與範例\F-公共財-book_mark_transparent-square.png | 謝靈運＜登池上樓＞本作品已超過著作財產權存續期間，屬公共領域之著作。 |
| 2 | 昔有霍家姝……私愛徒區區。 | 描述: \\140.112.59.229\資源平台\資源平台\版權\版權ICON與範例\F-公共財-book_mark_transparent-square.png | 辛延年＜羽林郎＞本作品已超過著作財產權存續期間，屬公共領域之著作。 |
| 2 | 西方有佳人……晤言用感傷。 | 描述: \\140.112.59.229\資源平台\資源平台\版權\版權ICON與範例\F-公共財-book_mark_transparent-square.png | 阮籍＜詠懷詩八十二首之十九＞本作品已超過著作財產權存續期間，屬公共領域之著作。 |
| 2 | 宿昔不梳頭……何處不可憐。 | 描述: \\140.112.59.229\資源平台\資源平台\版權\版權ICON與範例\F-公共財-book_mark_transparent-square.png | 贺鑄＜子夜歌＞本作品已超過著作財產權存續期間，屬公共領域之著作。 |